Liu Yongqing

Liu Yongqing (forenklet kinesisk: 刘永清, tradisjonell kinesisk: 劉永清, pinyin: Liú Yǒngqīng, født i 1940 i Chongqing i Kina) er hustru til  Hu Jintao, tidligere generalsekretær for Det kinesiske kommunistiske parti og Folkerepublikken Kinas president. 

Hun var således landets førstedame. Hun spilte en tilbaketrukket rolle og fremsto mer som vertinne overfor for eksempel utenlandske besøkende, men kom likevel mer frem i lyset enn mange tidligere ektefeller av ledende kinesiske politikere ved det at hun ofte ledsaget sin mann på hans mange utenlandsreiser.

Hu Jintao og Liu Yongqing har to barn – en sønn som heter Hu Haifeng og en datter som heter Hu Haiqing. Begge studerte ved Tsinghuauniversitetet. Haiqing ble gift i 2003, 33 år gammel, med Mao Daolin.

 Referanser 

Kategori:Personer fra Chongqing
Kategori:Kinesere
Kategori:Fødsler i 1940